CELEX: 32021D1311
Language: hr
Date: 2021-07-30 00:00:00
Title: Provedbena odluka Komisije (EU) 2021/1311 оd 30. srpnja 2021. o priznavanju Hrvatskog registra brodova kao klasifikacijskog društva za plovila unutarnje plovidbe u skladu s Direktivom (EU) 2016/1629 Europskog parlamenta i Vijeća

9.8.2021   
               
               
                  HR
               
               
                  Službeni list Europske unije
               
               
                  L 284/17
               
            
         PROVEDBENA ODLUKA KOMISIJE (EU) 2021/1311
         оd 30. srpnja 2021.
         o priznavanju Hrvatskog registra brodova kao klasifikacijskog društva za plovila unutarnje plovidbe u skladu s Direktivom (EU) 2016/1629 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/1629 Europskog parlamenta i Vijeća od 14. rujna 2016. o utvrđivanju tehničkih pravila za plovila unutarnje plovidbe, izmjeni Direktive 2009/100/EZ i stavljanju izvan snage Direktive 2006/87/EZ (1), a posebno njezin članak 21. stavak 1.,
         nakon savjetovanja s Odborom osnovanim na temelju članka 7. Direktive Vijeća 91/672/EEZ od 16. prosinca 1991. o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima (2),
         budući da:
         
                     (1)
                  
                  
                     Hrvatska je Komisiji podnijela zahtjev za priznavanje Hrvatskog registra brodova (dalje u tekstu „HRB”) kao klasifikacijskog društva u skladu s Direktivom (EU) 2016/1629.
                  
               
                     (2)
                  
                  
                     Hrvatska je podnijela i informacije i dokumentaciju koji su neophodni kako bi Komisija mogla provjeriti jesu li kriteriji za priznavanje ispunjeni.
                  
               
                     (3)
                  
                  
                     Budući da je Središnja komisija za plovidbu Rajnom (CCNR) stekla veliko stručno znanje u razvoju i ažuriranju tehničkih pravila za plovila unutarnje plovidbe te kako bi se potaknuo razvoj jedinstvenih zahtjeva u tom području, Komisija je od tajništva CCNR-a zatražila da dostavi izvješće s ciljem olakšavanja tehničke analize podataka koji se odnose na HRB.
                  
               
                     (4)
                  
                  
                     Komisija je nakon procjene informacija i dokumentacije koji su priloženi zahtjevu za priznavanje, pri čemu je uzela u obzir izvješće koje je pripremilo Tajništvo CCNR-a, zaključila da HRB ispunjava kriterije utvrđene u Prilogu VI. Direktivi (EU) 2016/1629,
                  
               DONIJELA JE OVU ODLUKU:
         
            Članak 1.
            Hrvatski registar brodova priznaje se kao klasifikacijsko društvo za plovila unutarnje plovidbe u skladu s Direktivom (EU) 2016/1629.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 30. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 252, 16.9.2016., str. 118.
         
         
            (2)  SL L 373, 31.12.1991., str. 29.